cyanic-selkie/wikianc huggingface dataset:
Nordvestnytt
Nordvestnytt var en lokalavis som utkom en gang i uken på Smøla i Møre og Romsdal. Avisens dekningsområde var kommunene Smøla og Aure. Avisen gikk konkurs i 2019.
Ansvarlig redaktør var Ivar Torset.
San Martín (region)
San Martin er en region i det nordøstlige Peru. Den grenser til regionene Loreto og Amazonas i nord, til Huánuco i sør og til Pasco i vest. Regionens hovedstad er byen Moyobamba.
Politisk inndeling
Regionen er delt inn i følgende 10 provinser, som igjen er delt inn i til sammen 77 distrikter.
Ingar Nilsens vei (Oslo)
Ingar Nilsens vei (1-7, ingen partallsadresser) er en vei på Skøyen i Oslo. Det er en blindvei nord for Drammensveien på østsiden av Frognerelva. Den regnes derfor til bydel Frogner, ikke Ullern.
Veien fikk sitt navn i 1951 etter høyesterettsadvokat Ingar Nilsen (1848–1903).
Bebyggelsen er for en stor del boligblokker fra 1940- og 1950-årene.
Nepal under OL
Nepal deltok første gang i olympiske leker under Sommer-OL 1964 i Tokyo. De deltok ikke under Sommer-OL 1968 i Mexico by, men var tilbake under Sommer-OL 1972 i München og har siden deltatt i samtlige påfølgende sommerleker. De deltok første gang i vinterlekene under Vinter-OL 2002 i Salt Lake City og deltok så i fire vinterleker på rad. Nepal har aldri vunnet noen medalje.
Yanai kraftverk
Yanai kraftverk er et varmekraftverk med kogenerasjon i prefekturet Yamaguchi i Japan. Installert produksjonseffekt er 1400 MW fordelt på 2 x 700 MW blokker. Brenselkilden er naturgass i form av LNG.
Operatør er energiselskapet Chugoku Electric Power Co Ltd. Anlegget ble påbegynt omkring 1990 og stod ferdig i 1996.
Glade jul (album)
Glade Jul er det andre albumet til Sissel Kyrkjebø. Albumet ble spilt inn med Bergen Filharmoniske Orkester. Det solgte 500 000 eksemplarer i Norge i 1987 og har solgt over 350 000 eksemplarer i Norge siden da, totalt 800 000 eksemplarer. Legges utgivelser i andre land til har salgstallene passert en million siden da. Glade Jul er tidenes mest solgte album i Norge.
Musikken på albumet er arrangert av Egil Monn-Iversen.
Sporliste
«Mitt hjerte alltid vanker» var ikke med på originalutgaven fra 1987, men ble lagt til på nyutgivinga av PolyGram i 1995.
Medvirkende
På tilleggssporet «Mitt hjerte alltid vanker»:
Elprice
Elprice AS var et norsk selskap med forretningskontor i Fyllingsdalen. Holta Invest kjøpte i november 2008 98% av aksjene i selskapet fra Aston Holding AS som er eid av Erlend Bruvik. Holta Invest eier fra før Deal.no. Aston Holding har vært holdingselskap for en kjede av forhandlere av forbrukerelektronikk og elektriske husholdningsapparater. I 2005 ble markedsandelen stipulert til 4%. Selskapet har hatt stor vekst de siste årene og forventes i 2008 å omsette for nærmere 1 milliard kroner (ex mva). Totalmarkedet ble i 2006 stipulert til 28 milliarder kroner.
Selskapet har 25 utsalg i Norge, i hovedsak lokalisert i Hordaland, Rogaland og i Oslofjord-området, samt nettbutikken elprice.no. Utsalgene skiller seg ut ved at de hovedsak ikke stiller ut varene i butikken, men at varene som finnes på lager presenteres på egne produktark. På den måten kan Elprice ha et stort vareutvalg uten å ha store butikker. De hadde i 2008 200 ansatte og 760 millioner kroner i omsetning, hvorav 140 på internett. Elprice har flere ganger vært klaget inn for forbrukerombudet. Elprice har vært beskyldt for villedende markedsføring og utsendelse av produkter som ikke samsvarer med oppgitte data.
I 2011, gikk et av eierselskapene til Elprice konkurs. Det var samtidig bare 4 utsalg igjen, av de 25 totale utsalgssteder.
Historie
I 1997 solgte familien Bruvik butikkjeden Bonus Elektro som var grunnlagt av og kontrollert av Johs Bruvik, til Expert ASA. Erlend Bruvik avtalte karantene i fra bransjen i 3 år med kjøperne. Da karantenen gikk ut i 2000 startet han nytt selskap i samme bransje. I de første årene utviklet selskapet seg rolig. Erlend Bruvik var mest opptatt med det internettbaserte verdipapirforetaket Stocknet. I 2004 ble Stocknet solgt til konkurrenten Nordnet og Erlend Bruvik tok umiddelbart en aktiv rolle i å utvikle selskapet.
Birgit Strøm
Kunstnerisk virke
Etter å ha studert dokketeater i Praha i Tsjekkoslovakia fra 1952 til 1953, ble Birgit Strøm ansatt ved Folketeatrets dokketeater, som var ledet av hennes far Julian Strøm. Der spilte, dramatiserte, instruerte, oversatte og skrev hun en rekke forestillinger fram til 1959. Også søsteren Elisabeth var tilknyttet dukketeatret.
Da Folketeatret ble slått sammen med Det Nye Teater i 1959, ble dukketeatret videreført i den nye institusjonen Oslo Nye Teater. Birgit Strøm ble dukketeatrets nye kunstneriske leder i 1965. Fra 1970 ble hun fast engasjert i barne- og ungdomsavdelinga i NRK, hvor hun blant annet samarbeidet med Rolf Kirkvaag. Hun deltok aktivt i figurteaterorganisasjoner i Norge og utlandet, og mottok en rekke priser for arbeidet sitt.
Hun ble tildelt Kongens fortjenstmedalje i gull for sin innsats for norsk barnekultur. I 1997 opprettet hun selv en figurteaterpris, Tyrihansprisen, som deles ut annethvert år av UNIMA Norge.
Det var Birgit Strøm som skrev den norske teksten til «The Perfect Nanny» fra filmen Mary Poppins. Den norske versjonen bærer tittelen «Den perfekte barnepike» og det var Strøm selv som spilte den inn på single-plate (Nor-Disc NOR 119) i 1965. Sangen er komponert av Robert M. Sherman og Richard B. Sherman.
Familie
Birgit Strøm var datter av dokketeaterpionéren og skuespilleren Julian Strøm (1901–1992), som hun samarbeidet med både ved Folketeateret og Oslo Nye Teater. Hun var søster av dukkespilleren Elisabeth Strøm Henriksen, og tante av skuespiller og regissør Camilla Strøm Henriksen.
HMS «Repulse»
HMS «Repulse» var en slagkrysser av Renownklassen i den britiske marinen i perioden 1916 til 1941. Skipet deltok i begge verdenskriger inntil det ble senket av japanske fly utenfor Britisk Malaya i desember 1941. Søsterskip var HMS «Renown».
Senere i 1941 ble «Repulse» sendt til Det fjerne østen sammen med det nye slagskipet HMS «Prince of Wales». De to skipene ankom Singapore like før Japan startet Stillehavskrigen. Da fiendtlighetene startet seilte de nordover for å avskjære en rapportert invasjonsstyrke. På returen til Singapore 10. desember 1941 ble skipene angrepet av japanske bombe- og torpedofly. Tidlig i angrepet ble «Repulse» skadet av bomber og sank etter å ha blitt truffet av flere torpedoer. I løpet av en time sank også «Prince of Wales».
Midland County (Texas)
Midland County er et fylke i den amerikanske delstaten Texas. Det ligger i de sentrale delene av staten. Det grenser mot Martin County i nord, Glasscock County i øst, Upton County i sør, Ector County i vest og mot Andrews County i nordvest.
Midland Countys totale areal er 2 336 km² hvorav 4 km² er vann. I 2000 hadde fylket 116 009 innbyggere og administrasjonssenteret ligger i byen Midland. Fylket har fått sitt navn ettersom det ligger midt mellom Fort Worth og El Paso på jernbanen Texas and Pacific Railway.
VM i trampoline 2019
VM i trampoline 2019 ble arrangert i Tokyo i Japan fra 28. november til 1. desember 2019.
Sverre Nordbø
Sverre Nordbø (født 4. juli 1965) er en norsk TV-produsent.
Han har produsert blant annet:
Han har tidligere bakgrunn fra teater.
Alvaro Semedo
Álvaro de Semedo, kinesisk: Zeng Dezhao 曾德照, senere Xie Wulu 謝務祿 (født 1585 i Niza i Alentejo i Portugal, død 18. juli 1658 i Kanton i Kina), var portugisisk Kinamisjonær tilhørende jesuittordenen.
Utreise, forberedelser i Macao
Han reiste ut med skipet ''Na. Sra. do Vencimento'' som satte seil for Japan 29. mars 1608, og ankom i Nanjing. I 1610 var han i Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.
Japan
Deretter dro han til Japan. Men under Jenkios forfølgelse dro han i 1616 i eksil til Macao.
Ming-Kina
I 1621 kunne han igjen returnere til Kina, og dro først til Jiangxi, Jiangnan og Zhejiang. I 1625 var han i Xian og beskrev den nyoppdagede Xi'anstelen, i 1629 i Nanchang i Jiangxi.
Europa
I 1636 ble han jesuittenes prokurator for Kina-misjonene og reiste derfor ut fra Macao i 1637 for Europa, der han skulle engasjere seg for å få sendt flere misjonærer til landet. I 1640 ankom han Lisboa. Han forfattet en bok på portugisisk om Kina, og den fikk stor innflytelse på samtidens europeiske forståelse av Kina. I 2642 kom en spansk oversettellse, i 1643 en italiensk, i 1655 en engelsk utgave, i 1667 en fransk.
Qing-Kina
I 1644 reiste han tilbake fra Roma til Kina. Der ble han viseprovinsiat, med sete i Guangzhou.
I Kina hadde det mandsjuisle Qing-dynastiet i mellomtiden avløst Ming-dynastiet, mn nettopp i det sørlige Kina var det tilhengere av ming-keiserne som regjerte, og jesuittene hadde fra tisligere erklært sin lojalitet overfor ming-keiserne. Da Guangzhou så ble erobret av mandsjuene ble pater Semedo satt i fengsel for en periode - men takket være appeller fra andre jesuitter (særlig Adam Schall von Bell) ble han løslatt.
I to omganger var han viseprovinsial [1645-1650, 1654-1657). Han virket i 1657 i Hangzhou.
Joseph Schrembs
Joseph Schrembs (født 12. mars 1866 i Wutzlhofen i kongedømmet Bayern, død 2. november 1945 i Cleveland i Ohio i USA) var en tysk-amerikansk katolsk prelat og biskop av Toledo og av Cleveland, fra 1939 med personlig rang som erkebiskop.
Bakgrunn
Joseph Schrembs ble født som den yngste av 16 barn av Georg Schrembs og Maria, født Gäß, i grenden Wutzlhofen som på den tiden lå under menigheten i Sallern. Begge stedene er senere blitt innlemmet i byen Regensburg. Familien flyttet dit og Joseph fikk sin første skoleutdannelse her.
I 1877 kom Joseph til USA, der han gikk på college ved St. Vincent's Benedictine Abbey i Latrobe i Pennsylvania. Bayerske benediktinere virket der under erkeabbed Bonifaz Wimmer, blant dem Joseph Schrembs eldre bror, fader Rudesind Schrembs. Broren hadde også lyst til å flytte til Amerika, og den tidligere prior i Latrobe, fader Rupert Seidenbusch, O.S.B., apostolisk vikar av North Minnesota, støttet dette.
Etter å ha fullført collegestudiene underviste han ved St. Martin's Parish School i Louisville i Kentucky frem til 1884. Den tyske biskopen av Grand Rapids, Henry Richter, godtok Joseph Schrembs som seminarist og sendte ham til presteseminar i Montreal i Canada.
Prest
I mars vendte han tilbake til sitt bispedømme Grand Rapids og ble ordinert til prest 29. juni 1889 av biskop Richter. Schrembs var deretter kapellan ved St. Mary's i Saginaw (Michigan) til 1895. Han ble deretter utnevnt til dogneprest i St. Mary's Assumption i Bay City (Michigan). I 1900 betrodde biskop Richter ham katedralsognet St. Mary i Grand Rapids, i 1903 utnevnte han ham til generalvikar.
Hjelpebiskop i Grand Rapids
Den 13. januar 1911 utnevnte pave Pius X Schrembs til hjelpebiskop i Grand Rapids og titulærbiskop av Sophene. Biskop Henry Richter bispeviet ham 22. februar samme år; medkonsekratorer var Camillus Paul Maes, biskop av Covington, og John Samuel Foley, biskop av Detroit.
Biskop av Toledo (Indiana)
Den 11. august samme år utnevnte pave Pius X Schrembs til første biskop i det nystiftede bispedømmet Toledo. Han virket der i ti år. Fra 1911 til 1921 etablerte biskop Schrembs 14 nye menigheter og 22 skoler. Han inviterte søsterordener til å virke i bispedømmet, blant annet for solene og særlig for oppdragelsen av polske barn.
Biskop av Cleveland
til han ble utnevnt til biskop av Cleveland 16. juni 1921 med base i den kulturelt sterkt tyskdominerte byen Cleveland. Münchens kardinal Michael von Faulhaber besøkte ham der under sitt opphold i USA i 1923, og i sin reiseskildring kalte han ham «den trofaste venn av sitt hjemland» (Faulhaber: Meine Caritasreise nach Amerika).
Faktisk kom Joseph Schrembs ofte til å besøke sitt bayerske fedreland; blant annet til kuropphold hos søstrene Mallersdorfer i kurbuen Bad Wörishofen i Allgäu og visitter til den stigmatiserte Therese Neumann i Konnersreuth i Oberpfalz.
I 1925 var den tysk-amerikanske biskopen i Roma i anledning det hellige år og mottok relikviene etter en romersk martyr som ble oppdaget i katakombene, ''Sta. Christina'', for sin katedral i USA. Hun ble utropt til beskytter av bispedømmet Cleveland.
I 1926 deltok han i Den XXVIII. internasjonale eukaristiske kongress i Chicago. Han ledet blant annet et stort arrangement for den tysktalende del av kongressen den 20. juni, hvor kardinal Michael von Faulhaber, biskop Wilhelm Berning av Osnabrück, den østerrikske kansler, prelat Dr. Ignaz Seipel og Caritas-direktør Benedikt Kreutz fra Freiburg im Breisgau holdt taler (Festschrift, 1926, side 46/47). Biskop Schrembs støttet sterkt den tiltenkte saligkåring av indianerkvinnen Kateri Tekakwitha, som imidlertid ikke skulle finne sted før i 1980.
Også kjent er hans harde vurdering det amerikanske forbudslover mot alkohol som en «fanatismehandling», noe som sikkert kunne spores tilbake til hans bayerske avstamning.
Da den amerikanske lege Charles Francis Brush kalte fødselskontroll en «en berikelse gitt av den menneskelige vitenskap», fordømte biskop Joseph Schrembs disse synspunktene, og svarte:
Da fjærviftedanserinnen Sally Rand danset med ved siden av opptogsflåtene i Clevelands St. Patrick's Day-parade i 1937, en flåte viet til Jomfru Maria, erklærte biskop Schrembs, «I am deeply humiliated and ashamed...[Rand's] inclusion does not represent the mind of the great Irish people.»
I 1942 ble Edward Francis Hoban hans koadjutorbiskop, og fikk etterfølge ham som biskop av Cleveland etter hans død.
Episkopalgenealogi
Hans episkopalgenealogi er:
Peru (andre betydninger)
Peru (spansk Perú) har flere betydninger:
Fylkesvei 326 (Møre og Romsdal)
Fylkesvei 326 i Møre og Romsdal går mellom Torvikneset og Skei i Surnadal. Veiens lengde er 13,7 km.
2019 ble strekningen mellom Naustmyra og Skei del av fylkesvei 6152, sammen med fylkesvei 327, strekningen mellom Naustmyra og Torvika fikk nytt nummer fylkesvei 6154.
Jacqueline Lölling
Jacqueline Lölling (født 6. februar 1995) er en tysk skeletonkjører.
Hun representerte Tyskland under Vinter-OL 2018 i Pyeongchang, hvor hun tok sølv.
Under Vinter-OL 2022 i Beijing, ble hun nummer 8.
Mafia II
Mafia II er et action-eventyrspill satt til en åpen verden, og er oppfølgeren til Mafia: The City of Lost Heaven. Spillet er utviklet av 2K Czech, tidligere kjent som Illusion Softworks, og utgitt av 2K Games. Spillet ble først annonsert i august 2007 på Leipzig Games Convention, men ble ikke lansert før i august 2010 til PlayStation 3, Xbox 360 og Microsoft Windows. Mac OS X-versjonen ble utviklet og utgitt av Feral Interactive i desember 2011. En remastered versjon av spillet kalt, Mafia II: Definitive Edition, ble utviklet av Hangar 13 og utgitt av 2K den 19. mai 2020.
Spillbarhet
Spillet er satt til slutten av 1940-tallet og starten av 1950-tallet i den fiktive byen Empire Bay, en by som er basert på New York City, Chicago, Los Angeles, Boston og Detroit. Det er mellom 30 og 40 ulike biler i spillet, i tillegg til autentisk musikk fra epoken.
Mange av våpnene fra forgjengeren er også med her, som M1 Thompson og Colt M1911, i tillegg til den klassiske pumpe-haglen. Andre våpen fra den andre verdenskrig-æraen, som MP40, M3 Grease Gun, MG42 og MAB 38, dukker også opp i spillet.
Handling
Vito Antonio Scaletta og hans familie drar i 1931 fra Sicilia til Empire Bay for å starte et nytt og bedre liv, men når Vitos far dør i 1943 får familien store økonomiske problemer, og Vito føler seg tvunget til å starte som småkriminell for å dekke familiens behov. Etter å ha blitt fakket mens han og hans venn, Joe, forsøkte å rane en gullsmed, får han valget mellom å bli sendt i fengsel eller å verve seg for å kjempe i den andre verdenskrigen. Han velger å verve seg, og blir sendt til Italia og får blant annet være med på invasjonen av Sicilia. I Frankrike blir han skutt, og han sendes på sykehus. Etter noen måneder der får han permisjon i to måneder før han skal sendes tilbake i felten, og han reiser hjem til Empire Bay.
Når han kommer hjem blir han møtt av Joe, og Vito og hans families livssituasjon fører Vito tilbake i gamle spor. Hans søster skylder blant annet en lånehai $2.000, og Vito skjønner at han ikke rekker å tjene nok penger til å betale lånehaien tilbake gjennom ærlig arbeid. Etter å ha gjort flere småjobber for kriminelle menn, får Vito jobbe for Derek, en korrupt fagforbudsleder som også er tungt inne i Empire Bays kriminelle underverden.
Damenes detektivbyrå nr. 1
'''Damenes detektivbyrå nr. 1 (originaltittel: The No. 1 Ladies' Detective Agency''') er en serie romaner av Alexander McCall Smith satt i Botswana og med karakteren Mma Precious Ramotswe. Serien er oppkalt etter den første romanen, utgitt i 1998. Tjueto romaner er utgitt i serien mellom 1998 og 2021.
Mma Precious Ramotswe er hovedpersonen i denne serien. Landet Botswana er på en måte også en karakter, ettersom det figurerer fremtredende i historiene. Mma Ramotswe starter opp detektivbyrået sitt ved å bruke arven fra faren for å flytte til hovedstaden Gaborone. Hun kjøper et hus til seg selv og et kontor til den nye virksomheten hennes. Hun føler at en detektiv trenger å vite om mennesker mer enn noe annet for å løse problemer for dem. Romanene handler like mye om eventyrene og svakhetene til forskjellige karakterer som de handler om å løse mysterier. Hver bok i serien følger av forrige bok.
Leserskaren var først liten, deretter vokste den brått i popularitet i USA og i England, utenfor forfatterens hjem i Skottland. I 2004 passerte salget på engelsk fem millioner, og serien er oversatt til andre språk. Kritisk mottakelse har matchet salget av romanene, generelt positive, og med tanke på at styrken til romanene ligger i karakterene og Mma Ramotswes visdom snarere enn i de spesifikke mysteriene som er løst i hver roman.
Romanene er bearbeidet for radio av forfatteren og for TV.
Markus Naglestad
Markus Kvame Naglestad (født 24. april 1991) er en norsk fotballspiller som spiller for den amerikanske klubben Chattanooga FC.
Han scoret i debuten sin for Hødd mot Stjørdals-Blink. Han ble toppskårer i 2. divisjon fotball for menn 2019 med 25 mål for Egersunds Idrettsklubb. Han spilte tidlig på 2010-tallet i den amerikanske universitetsserien NCAA.
S/2003 J 4
S/2003 J 4 er en naturlig satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard i 2003.
S/2003 J 4 er ca. 2 km i diameter og går i bane rundt Jupiter i en gjennomsnittlig avstand av 23,571,000 km med en omløpstid på 739,294 dager og en inklinasjon på 147° mot ekliptikken (149° mot Jupiters ekvator). Månen går i en retrograd retning med en eksentrisitet på 0,3003.
Masahito Kohiyama
Masahito Kohiyama (født 7. mai 1969) er en japansk tidligere baseballspiller som deltok i De olympiske leker i 1992 i Barcelona.
Kohiyama vant en olympisk bronsemedalje i baseball under sommer-OL 1992 i Barcelona. Han var med på det japanske baseballslaget som kom på tredjeplass i den første olympiske baseballturneringen bak Cuba og Kinesisk Taipei.
Odd Isungset
Bakgrunn
Isungset har produsert en rekke dokumentarer for TV 2. Blant annet dokumentaren om ulykken med ubåten Kursk i 2000. Dokumentaren er en av de mest sette norskproduserte TV-dokumentarer, med visninger i 32 land, bl. a. Russland, Polen, Frankrike, Tyskland og Spania. Dokumentaren vant gullnymfen for beste TV-dokumentar under TV-festivalen i Monte Carlo i 2001, og ble nominert til Amandaprisen 2001 i klassen beste dokumentarfilm. Også oppfølger-dokumentaren Brevet fra dypet som Isungset laget sammen med Øystein Bogen, ble solgt til TV-stasjoner over hele verden, blant annet til HBO.
Sammen med Per Christian Magnus og Robert Reinlund vant Isungset i 2005 Gullruten for dokumentaren Truet til taushet, om Muhammedkarikaturene.
Isungset var medlem av Pressens Faglige Utvalg fra 1999 til 2010, og leder for utvalget fra 2004 til 2010. I 2008 laget han TV2-dokumentaren Blodsporene fra Dagaliveien, et journalistisk arbeid som første til at etterforskningen av drapsforsøket på William Nygaard ble gjenopptatt. Han fulgte opp dette arbeidet ved å skrive boken Hvem skjøt William Nygaard i 2010. Isungset fikk Den store journalistprisen for sitt arbeid med boken.
Han tok sluttpakke i TV 2 i 2010 og arbeidet for Flimmer Film med dokumentarserien Krigens pris, om Norges ti år i Afghanistan. En av episodene vant prisen Best internasjonal Currency affairs documentary i konkurranse med bidrag fra alle andre medlemsland i Assosiation for International Broadcasting (AIB). Isungset har også hatt regi på flere dokumentarfilmer som er produsert hos Fenris Film, blant annet filmen Livs liv, om den Parkinsonsyke forfatteren Liv Køltzow (2016).
Odd Isungset har vært redaktør for NRK Brennpunkt siden 2012.
Stein Ørn
Stein Ørn (født 19. juni 1968) er cand.med. fra Universitetet i Oslo 1994. Ph.D, spesialist i indremedisin og hjertesykdommer og overlege ved kardiologisk avdeling ved Stavanger universitetssjukehus.
Ørn har vært trener i Stavanger Sykleklubb i en årrekke, hvor han har trent unge og lovende syklister, blant annet sykkelproffen Alexander Kristoff. Det var Ørn som introduserte Kristoff for sykkelsporten da familien flyttet til Stavanger i 1996. Han er fortsatt Kristoffs trener og nærmeste medarbeider. Fra 1. mars 2014 deler han også det sportslige ansvaret for profflaget Team Coop-Øster Hus sammen med Roy Hegreberg, Jan Erik Fjotland og Arne Åreskjold Ørn er i tillegg lege for Norges sykkellandslag, samt for den norske OL-troppen.
Han er gift med gynekolog Anne Kristoff. Sammen har de fire barn, i tillegg til at han er stefar til Anne Kristoffs eldste sønn, Alexander.
Laura Deas
Hun representerte Storbritannia under Vinter-OL 2018 i Pyeongchang, hvor hun tok bronse.
Under Vinter-OL 2022 i Beijing, ble hun nummer 19.
Follo og Nordre Østfold tingrett
Follo og Nordre Østfold tingrett er en norsk domstol som ble opprettet 26. april 2021 gjennom en sammenslåing av Follo tingrett og Heggen og Frøland tingrett.
Domstolen har rettssted i Mysen og Ski. Tingrettens geografiske virkeområde dekker kommunene Enebakk, Frogn, Indre Østfold, Marker, Nesodden, Nordre Follo, Skiptvet, Vestby og Ås.
Domstolen blir ledet av en sorenskriver og har i tillegg 9 tingrettsdommere, 5 dommerfullmektiger, samt administrasjons- og saksbehandlerstillinger.
Chicago, Burlington and Quincy Railroad
Chicago, Burlington and Quincy Railroad var et jernbaneselskap i den amerikanske Midtvesten. Selskapet ble grunnlagt i 1849 og eksisterte frem til 1970 da det gikk sammen med en rekke andre selskaper og dannet Burlington Northern (idag BNSF).
University of Central Lancashire
University of Central Lancashire er et universitet i England. Hovedcampus ligger i Preston i Lancashire, og det finnes avdelinger i Carlisle og Penrith. I Preston er det omkring 35 000 studenter, hvilket gjør dette til et av de største universiteter i Storbritannia.
Rangeringer
University of Central Lancashire ble rangert som nummer 91 av 126 britiske universiteter på Complete University Guides liste for 2016 og som nummer 85 av 119 britiske universiteter på The Guardians 2016-liste.
I QS World University Rankings for 2014 rangerte universitetet på plass 701 av verdens universiteter.
Sirdølen
Sirdølen hadde kontorer på Tonstad i Sirdal, og ble drevet av ansvarlig redaktør Oddvar Tjomlid. Avisen ble lagt ned som papiravis fra årsskiftet 2011/2012, og hadde på dette tidspunktet 1,850 abonnenter. Nettavisutgaven ble lagt ned 21. mai 2014.
Sammy Adjei
Samuel «Sammy» Adjei (født 1. september 1980) er en ghanesisk tidligere fotballspiller. Adjei spilte ti kamper under kvalifiseringen til Fotball-VM 2006 for Ghana og var med som ubenyttet reserve i sluttspillet.
Sammy Adjei debuterte på det ghanesiske landslaget under en kamp mot 25. februar 2001.
Landslagskamper
Adjei har spilt 30 kamper for det ghanesiske landslaget.
VM i friidrett 1999 – 100 meter menn
Øvelsen 100 meter menn ved VM i friidrett 1999 ble avholdt i Sevilla, Spania den 21. august og 22. august. Det deltok 77 utøvere i øvelsen.
Liste over Kroatias regjeringssjefer
Under følger en liste over Kroatias regjeringssjefer:
Fylkesvei 6164
Fylkesvei 6164 går mellom Mjohølkrysset og Bolmen i Rindal. Veiens lengde er 6,3 km.
OPP
OPP er ei lokalavis som utkommer tirsdag og torsdag i Oppdal i Trøndelag. Avisa er et resultat av fusjonen mellom OPP og Opdalingen 1. januar 2021. Opdalingen kom ut med sin første utgave i 1934, OPP kom ut første gang 19. desember 2002. Dekningsområdet for «nye» OPP er Oppdal kommune og Rennebu kommune. Avisen er en del av Polaris Media. OPP driver nettstedet opp.no og nærradioen Radio E6.
Fylkesvei 6164
Før Rindal kommune ble overført fra Møre og Romsdal til Trøndelag 1. januar 1019 hadde veien betegnelsen fylkesvei 340.
OPP
I 2003 vant OPP gull i konkurransen årets avisside, mens avisa de to neste årene fikk bronse. Avisa fikk den regionale utmerkelsen «Beste lokalavis» i 2004. Avisa fikk hederlig omtale i konkurransen Årets lokalavis i 2016 og 2020/2021, en årlig aviskonkurranse som arrangeres av Landslaget for lokalaviser.
Tomohito Ito
Tomohito Ito (født 30. oktober 1970) er en japansk baseballspiller som deltok i De olympiske leker i 1992 i Barcelona. Ito vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
OPP
OPP ble fra 2002-2020 utgitt av Mediehuset OPP. Mediehuset OPP har også gitt ut bøker. I 2004 kom «40 turer i Oppdal», av Jon Strand og i 2007 kom nyutgivelsen av ordboka Oppdaling, av Ingeborg Donali.
Ansvarlig redaktør for OPP er Per Roar Bekken.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Strade Bianche 2018
Strade Bianche 2018 ble avholdt den 3. mars 2018.
Maxwell (enhet)
Den tilsvarer SI-enheten weber (Wb) med størrelse.
Enheten maxwell ble opprinnelig kalt for line da den uttrykte antall flukslinjer som går gjennom et visst areal. Michael Faraday hadde foreslått at styrken til et magnetfeltet er gitt ved tettheten av flukslinjer.
Dusavik
Dusavik er et området i nord i Stavanger kommune i Tasta bydel. Viken ligger i grensen mellom Stavanger og Randaberg kommune. Navnet Dusavik skriver seg fra adjektivet «dus», som betyr «mild, fint avdempet». Navnet forklarer at viken her lenge har vært sett på som en rolig og trygg havn, særlig for dem som kom rett inn fra Nordsjøen. Fra 1880-årene og fremover til første verdenskrig var havnen imidlertid viktigst som mottakshavn for gjødsel fra Bergen til jordbruket på Jæren. Havnen her er fremdeles viktig for oljeindustrien og brukes av Stavanger Interkommunale Havn.
I 1966 ble det bestemt å bygge en base i Dusavik i den delen av viken som ligger i Randaberg kommune. Aktiviteten rundt oljeletingen i Nordsjøen var startet og selskapene, i hovedsak Phillips, trengte base for utstyr. NorSea Dusavik basen ble bygget.
Etter hvert som utbyggingen av Dusavik basen ble ferdig, ble det drevet utleie av kontor- og lagerlokale, utleie av mannskap til rigger, skipsmegling og administrasjon av forsynings- og hjelpeskip, varehåndtering, lasting og lossing av skip og chartervirksomhet i forbindelse med flytransport av mannskap på oljerigger. Før Ekofiskfunnet var imidlertid interessen for å etablere seg på baseområdet i Dusavik laber.
Dusavik har gode havneomgivelser og har en nær og strategisk plassering til olje- og gassaktivitetene på den Norske kontinentalsokkel. Med over 60 servicebedrifter som spesialiserer seg innen drilling, produksjon og verkstedsaktiviteter, dykke- og (heavy duty mooring)utstyr, er forsyningsbasen i Dusavik et komplett servicesenter for oljeindustrien.
Dusavik representerer senteret for forsyning og støttende aktiviteter i den sørlige delen av Nordsjøen for Statoil, Total E&P Norge og ExxonMobil.
S/2003 J 9
S/2003 J 9 er en retrograd irregulær måne og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard i 2003.
S/2003 J 9 er ca. 1 km i diameter og går i bane rundt Jupiter med en gjennomsnittsavstand på 23,858,000 km. Den har en omløpstid på 752,839 dager og en inklinasjon på 164,980° mot ekliptikken (164,809° mot Jupiters ekvator. Månen går i en retrograd retning med en eksentrisitet på 0,276.
Månen tilhører Carmegruppen som består av irregulære måner i retrograd bevegelse som går i bane rundt Jupiter i en avstand mellom 23 og 24 Gm og med inklinasjoner på ca. 165°.
Stangeavisa
Stangeavisa er en lokalavis som utkommer en gang i uka i Stange i Innlandet. Avisas dekningsområde er Stange kommune.
Ansvarlig redaktør er Lars Kristian Seierstad. Han er også eneaksjonær i utgiverselskapet, Info Innlandet AS. Avisen ble etablert i 2004.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Brød og roser
Brød og roser var en radikalfeministisk kvinneorganisasjon som ble stiftet i 1976 som en utbrytergruppe fra Kvinnefronten. Den var en av flere utbrytergrupper fra Kvinnefronten etablert av medlemmer som var uenige i tilknytningen til Arbeidernes kommunistparti (AKP). Organisasjonen hadde medlemmer over hele Norge.
Lara Heinz
Lara Heinz (født 27. mai 1981) er en luxembourgsk svømmer.
Brød og roser
Organisasjonen ville blant annet at alle kvinner i arbeidslivet skulle få lik lønn som det menn hadde, og alle kvinner skulle bestemme helt selv hvem de skulle gifte seg med. Organisasjonen ble oppløst i 1985.
Lara Heinz
HUn representerte Luxembourg under Sommer-OL 2004 i Athen, der hun ble utslått i forsøksheatet på 50 meter fri.
Yuhong Jin Hermansen
Yuhong Jin Hermansen (født 8. juli 1968 i Kina) er en av Norges rikeste kvinner og enken etter Folke Hermansen.
Bakgrunn og virke
Jin Yu Hong ble født i Shanghai i Kina i 1968, midt under terrorveldet forårsaket av kulturrevolusjonen. Foreldrene var akademikere, en gruppe som ble hardt rammet av terroren, og en onkel av Jin Yu Hong var blant dem som ble utsatt for feilaktige beskyldninger, og som senere ble rehabilitert. I 1980-årene tok hun universitetsutdannelse som maskiningeniør. I 1994 traff hun ved en tilfeldighet nordmannen Folke Hermansen, han var på vei til et skipsverft, hadde kjørt seg vill og hun hjalp ham å finne frem.
Yuhong Jin Hermansen hadde i 2018 en nettoformue på fire milliarder kroner. Det gjør henne til en av Norges rikeste kvinner.
Ragnheiður Ragnarsdóttir
Ragnheiður Ragnarsdóttir (født 24. oktober 1984) er en islandsk skuespiller, tidligere svømmer.
HUn representerte Island under Sommer-OL 2004 i Athen, der hun ble utslått i forsøksheatet på 50 meter fri.
Louis de Poirot
Louis Antoine de Poirot (kinesisk: 賀清泰, pinyin: Hè qīngtài; født 23. oktober 1735 i Lorraine, død 13. desember 1813 i Beijing i Kina) var en fransk kinamisjonær tilhørende jesuittordenen. Han var maler, oversetter og tolk ved det keiserlige hoff, virket som prest i Beijing, og oversatte Det gamle testamente til mandsjuisk, og Det nye testamente til kinesisk.
Han var ansvarlig for oversettelser mellom latin og mandsju for den diplomatiske korrespondanse mellom Beijing og St. Petersburg i Russland.
Bakgrunn
Da Louis de Poirot ble født i Lorraine, var dette området ikke fransk. Han fikk sin utdannelse i Italia, og inntrådte i jesuittordenens romerske provins den 9. juli 1756 i Firenze. Etter å ha fullført studiene, ble han i 1769 sendt til Kina.
Misjonær i Kina
Poirot kom til Kina 20. oktober 1770. I Macao fikk han sin avsluttende forberedelse på sitt virke i Kina ved jesuittenes universitetskollegium São Paulo, og avla sin ordensprofess 15. august 1771.
Han dro til Kanton og så til Beijing den 29. september 1771 som maler. Han var begavet med de beste egenskaper og tilegnet seg store ferdigheter i mandsjuisk, som var det keiserlige hus' og den herskende elites morsmål og embedsspråk under Qing-dynastiets tid. Han skulle senere undervise i språket til andre misjonærer, til jesuittpater Joseph de Grammont (1736-1812?) og pater Nicolas Joseph Raux (1754-1801), den første superior for de franske lasaristene.
På grunn av sin språkbeherskelse fikk han i oppdrag å oversette alle skriftstykker som innløp fra St. Petersburg til Beijing fra latin til mandsju, og likeledes omvendt.
Pater Louis de Poirot var en av dem som støttet pater Jean-Matthieu de Ventavon (1733-1787) mot pater François Bourgeois (1723-1792). Den førstnevnte var av msgr. Jean-Damascène Sallusti ulovlig blitt satt til å administrere den franske misjons gods; sistnevnte ble i 1776 superior og til administrator for den franske misjon.
Han stod i Qianlong-keiserens gunst og klarte i 1780 å utvirke fra denne hersker tillatelse til at misjonærene i Beijing skulle få preke og til å døpe de kinesere som skulle ønske å konvertere, skjønt med unntak av sønnene til adelige eller mandariner uten foreldrenes samtykke. For sin innsats som tolk for den britiske Macartney-sendeferden var han den 19. august 1793 blitt utnevnt til mandarin av sjette rang.
I hoffet innehadde han embede som maler og tilfredsstilte kinesernes kunstsmak, selv om han aldri hadde fått undervisning i deres malerkunst. Han utøvet også sin prestetjeneste og underviste Ignatius av Loyolas' Åndelige øvelser; han prekte og hørte skriftemål i jesuittenes kirke i hovedstaden, malte i keiserpalasset, og oversatte størsteparten av Den Hellige Skrift til kinesisk og til mandsjuisk. Ifølge Chr. G. de Murr (som kaller ham Poisson) skal han i 1802 ha bragt i stand en traktat mellom den franske republikk og det kinesiske rike.
Etter at jesuittordenen ble opphevet, forfulgte han med største interesse at ordene fortsatte å eksistere i Russland. Russland hadde ikke tillatt at jesuittordenen adlød pavens bud om å oppløse seg selv, og jesuittene fortsatte der særlig med en rekke store skoler. I 1802 trodde han at tiden var moden for at han skulle kunne vende tilbake til jesuittordenens skjød. Derfor henvendte han seg i september dette år til Propagandakongregasjonen, på alle de i Kina fortsatt overlevende eks-jesuitter, og forsøkte å få pave Pius VII og Vatikanet til å tillate jesuittordenens gjenopprettelse i Kina. Han appellerte i et annet brev samtidig til superioren for til jesuittene i Russland, pater Gabriel Gruber (1740-1805) (som pave Pius VII i 1801 hadde bekreftet som general for jesuitt i Hviterussland), om å oppta kina-jesuittene i deres fellesskap og om å sende prester til kinamisjonene. Brevet førte til at det ble forsøkt å sende to jesuitter til Kina, men til tross for alle forsiktighetstiltak strandet forsøkene. Det dreide seg om patrene Norbert Korsuk (1773-1846, som kom seg til Kina verken via Portugal eller gjennom Russland) og pater Giovanni Antonio Grassi (1775-1849, som det gikk likeledes).
Selv hadde de Poirot den trøst å kunne fornye sine professløfter, til jesuittselskapet i Hviterussland, takket være ordre fra pater Gruber gitt med approbasjon fra paven.
I 1803 var han atter mandsju-tolk: Han presenterte for palasset en nyankommet lasaristpater.
I en beretning fra 1812 heter det: «Herr Poirot, tidligere jesuitt, og herr Ghislain, superior for de franske lasarister i Beijing» [har ved edikt av september 1811 fått tillatelse til å forbli i hovedstaden], «deres høye alder tillater ikke at de vender tilbake til hjemlandet».
Pater Lamiot, superior for den franske misjon, skriver i et brev av 18. juli 1814 om pater Poirots død. Det synes sikkert at han døde i desember 1813, sannsynligvis den 13. desember. Han var den siste av den gamle ordens jesuitter i Kina.
Bergenhus amt
Bergenhus amt var fra 1681 til 1766 et norsk underamt under Bergen stiftamt. I 1689 ble Sunnmøre en del av nye Romsdals amt. I 1763 ble Nordre Bergenhus amt skilt ut som eget underamt. Resterende Bergenhus amt fikk navnet Søndre Bergenhus amt i 1766.
Fylkesvei 343 (Møre og Romsdal)
Fylkesvei 343 i Møre og Romsdal gikk mellom fylkesgrensen ved Østbø og Tiset i Rindal. Veiens lengde var 12,7 km.
Bergenhus amt
Bergenhus amt tilsvarer i dag Vestland fylke.
Fylkesvei 343 (Møre og Romsdal)
Da Rindal kommune ble overført til Trøndelag 1. januar 2019 ble veien del av fylkesvei 6170.
Alessandro Malvasia
Alessandro Malvasia (født 26. april 1748 i Bologna i Italia, død 12. september 1819 i Ravenna) var en av den katolske kirkes kardinaler, og var tilknyttet den romerske kurie.
Han ble utnevnt til kardinal i mars 1816 av pave Pius VII, med Santa Croce in Gerusalemme som tittelkirke.
Liste over tildelinger av Den Kongelige Norske Fortjenstorden under Harald V
Liste over tildelinger av Den Kongelige Norske Fortjenstorden under Harald V omfatter tildelinger av Den Kongelige Norske Fortjenstorden i Harald Vs regjeringstid inndelt etter år.
Fortjenstordenen er inndelt i fem trinn:
Listen er basert på kunngjøringer fra Det kongelige hoff. Oversikten er for 2014 og 2016 supplert med opplysninger fra Det kongelige hoffs årsmelding.
Oversikten er ikke fullstendig.
Joan Benoit
Benoit begynte å løpe for å trene seg opp etter et beinbrudd. I 1979 vant hun som fullstendig ukjent Boston Marathon, og satte samtidig ny løyperekord. Selv om hun røk akillessenen og ble operert for dette, gjentok hun bedriften i 1983.
Under OL 1984 i Los Angeles vant hun det første maratonløpet for kvinner. Sølvmedaljen gikk til Grete Waitz, som var over ett minutt etter Benoit i mål.
Ringerike, Asker og Bærum tingrett
Ringerike, Asker og Bærum tingrett er en norsk domstol som ble opprettet 26. april 2021. Domstolen sogner til Vestre Viken lagsogn i Borgarting lagdømme og har rettssted i Hønefoss og Sandvika.
Arctic Charr
Arctic Charr er et selskap i Hattfjelldal kommune som driver med oppdrett av arktisk røye.
De er med i prosjektet for tryggere rakfiskproduksjon.
Njogu Demba-Nyrén
Njogu Demba-Nyrén (født 26. juni 1979 i Gambia) er en svenskgambisk fotballspiller som spiller for Bullermyrens IK.
Tidlig karriere
Demba-Nyrén er født i Gambia, men familien flyttet til svenske Falun i 1987. Her startet han sin fotballkarriere.
SK Brann
Ved inngangen av 2008 var FC København interessert i Demba-Nyrén, men han valgte å signere en fireårskontrakt (ut sesongen 2011) med Bergensklubben Brann. Han ble kjøpt fra danske Esbjerg for en overgangssum oppgitt til 9,5 millioner kroner. Etter en sesong der SK Brann underpresterte på de fleste områder og Demba-Nyrèn aldri klarte å sette sitt preg på laget startet spekulasjonene om en avgang fra klubben like etter sesongslutt 2008.
Odense Boldklub
I januar 2009 ble Demba-Nyrên solgt til Odense Boldklub i en byttehandel som innebar at dansken David Nielsen gikk motsatt vei. I mellomlegg måtte Odense betale en større pengesum. Beløpet er ukjent men diverse presse har spekulert i et beløp mellom 7-9 millioner norske kroner.
Demba-Nyrèn spiller dermed nå for Odense Boldklub i Danmark. Han scoret sitt første mål for sin nye klubb 6. april 2009 mot Randers på et gjennomspill fra lagkamerat Henrik Andreasen. Kampen endte 3-1 til Odense.
Landslagsspill
Han har valgt å bli gambisk statsborger og vil spille for det gambiske landslaget. Så langt har han spilt tre landskamper.
Jack Barker
Jack Barker, som han vanligvis ble kalt, spilte 11 landskamper for.
Biografi
Jack Barker kom til Derby County i 1928 etter å ha spilt for to klubber i Denaby, South Yorkshire tidligere. Han fikk sin engelske landslagsdebut i 1934 i en kamp mot Wales i Cardiff. Han spilte i Derby fram til 1938.
I mai 1946 ble han manager for Bradford City, men han var i den klubben bare fram til januar 1947. Hans neste stoppested ble den irske klubben Dundalk som han også var manager for. I november 1948 ble han trener i Oldham Athletic, men også dette ble et kortvarig engasjement som ble avsluttet i januar 1949. Hans siste jobb som manager var i Derby County. Her ble han ansatt i november 1953, og han hadde jobben ut 1954/55 sesongen. Grunnen til at han ikke fikk fortsette i jobben var at Derby for første gang i historien rykket ned til det tredje øverste nivået i 1955.
Flue
Flue kan vise til
Nipper
Nipper var en hund som var en del av motivet maleriet His Master’s Voice ofte brukte som varemerke.
Samuel Girard
Samuel Girard (født 26. juni 1996) er en canadisk kortbaneløper.
Blinkhinne
Blinkhinne, også kjent som det «tredje øyelokk», er et gjennomsiktig eller gjennomskinnelig membran som finnes hos noen dyr. Blinkhinnen trekkes over øyet for å beskytte og fukte det. Flere amfibier, reptiler, fisker, fugler og haier har blinkhinne. Mange pattedyr har bare en rudimentær blinkhinne. Unntak fra dette er kloakkdyr, pungdyr, seler, jordsvin og isbjørn. Disse har fullt utviklede blinkhinner. Man kjenner én art blant primatene som har blinkhinne, nemlig Gyllenpotto, en art av halvaper i pottofamilien hjemmehørende i Vest-Afrika (Arctocebus calabarensis).
Ulikt menneskets øyelokk, beveger blinkhinnen seg horisontalt over øyeeplet. Den er vanligvis gjennomskinnelig. Hos noen dykkende dyr, for eksempel bevere og manater, beskytter den øyet mens dyret er under vann, og hos disse artene er den gjennomsiktig. Hos andre dykkende dyr, blant annet sjøløver og øreseler, brukes den på land, og da for å fjerne sand og annet rusk. Hos rovfugler beskytter den foreldrenes øyne fra kyllingene mens de mates. Hos isbjørner beskytter den øyet mot snøblindhet. Hos haier beskytter den øyet når den slår til mot byttet. Hakkespetter strammer blinkhinnen et millisekund før nebbet treffer treet, for å holde øynene på plass.
Hos katter og hunder er blinkhinnen vanligvis ikke synlig, og hvis den er kronisk synlig er det et tegn på dårlig form eller helse. Hos noen hunderaser kan blinkhinnen få prolaps.
Hos mange arter vil enhver stimulans mot øyeeplet (som et vindpust) forårsake en refleksiv blinkhinne-respons. Denne refleksen er i utstrakt bruk som grunnlag for eksperimenter på klassisk kondisjonering hos harer.
Samuel Girard
Han representerte Canada under Vinter-OL 2018 i Pyeongchang, hvor han tok gull på 1000 meter og bronse på stafett.
Sayn-Wittgenstein
Sayn-Wittgenstein betegner en rhinsk adelsslekt med stamsete på borgen Sayn ved Bendorf am Rhein. Slektens medlemmer fører navnet zu Sayn-Wittgenstein (til Sayn-Wittgenstein). Personer som istedenfor zu kaller seg von Sayn-Wittgenstein, tilhører ikke denne slekten.
Takashi Miwa
Takashi Miwa (født 1. desember 1969) er en japansk baseballspiller som deltok i De olympiske leker i 1992 i Barcelona.
Miwa vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
Ryu Yoon-ji
Ryu Yoon-ji (født 22. desember 1985) er en sørkoreansk svømmer.
HUn representerte Sør-Korea under Sommer-OL 2004 i Athen, der hun ble utslått i forsøksheatet på 50 meter fri.
Kors på halsen
Kors på halsen er landsdekkende og anonymt samtaletilbud fra Norges Røde Kors. Målgruppen er alle barn og unge under 18 år i Norge som ønsker å komme i kontakt med en voksen person for å snakke om ting som måtte oppta dem, om ting som er vondt eller vanskelig eller for å få informasjon om deres rettigheter og muligheter innenfor det offentlige hjelpeapparatet. Tjenesten er gratis.
Tilbudet har eksistert siden 1984 og er en del av det store internasjonale nettverket Child Helpline International. I Norge blir arbeidet utført av rundt 160 frivillige.
Rådhusgata (Oslo)
Rådhusgata (1–29, 2–34 ) er en gate i Oslo som strekker seg fra Langkaia ved Bjørvika til Rådhuset. Gaten er en av langgatene i Christianias opprinnelige byplan. Den het opprinnelig Raadhusstræde og skar byens torg i krysset med Øvre Slottsgate. Ved torget lå Hellig Trefoldigheds kirke og Christianias første rådhus.
Da Christiania ble anlagt, endte gaten mot øst i Dronningens gate, som da var den ytterste gaten mot havnen i Bjørvika. I vest endte den i Øvre Vollgate, den ytterste gaten mot byvollen og skrenten ned mot Pipervika. Strekningen vestover fra torget hadde opprinnelig tett bybebyggelse også på sørsiden, men etter bybrannen i 1686 ble det av militære hensyn forbudt å gjenreise de brente gårdene på denne siden. Til tross for at den ikke var uopprettelig skadet, ble Hellig Trefoldigheds kirke også revet, og først ti år senere fikk byen sin nye menighetskirke utenfor byvollen, Vår Frelsers kirke, innviet i 1697. Sletten Kontraskjæret mellom Rådhusgata og Akershus festning ble liggende stort sett ubebygget og brukt til militære formål. På den gamle kirketomten ved torget ble det 200 år senere igjen reist en kirke, Johanneskirken. Den var tegnet av arkitekt og stadskonduktør Georg Andreas Bull og sto ferdig i 1878, men ble stengt på grunn av skader under jordskjelvet i 1904 og endelig revet i 1928.
I 1880-81 ble mangelen på veiforbindelser vestover fra byen avhjulpet ved å sprenge en parallell trasé med Rådhusgaten ned gjennom Kontraskjæret fra torget til Rosenkrantz' gate ved foten av skrenten mot Pipervika. På begge sider av dette nye gateløpet ble det bygget forstøtningsmurer av naturstein. Muren på sørsiden ble fjernet i 1960-årene, og den naturlige sletten ble delvis omgjort til en slak skråning ned mot Rådhusgaten. De naturgitte forutsetningene for Akershus festning og byanlegget er dermed blitt mindre tydelige.
På nordsiden av Rådhusgatens utvidelse er forstøtningsmuren i behold. Muren avgrenser den eldste gatetraseen fra 1600-tallet, som ligger intakt på en «hylle» mot den parallelle gjennomfartsåren og definerer det opprinnelige terrengnivået.
Inntil åpningen av Festningstunnelen var Rådhusgata en hovedferdselsåre øst-vest i Oslo, og sterkt trafikkbelastet. E18 fulgte da Rådhusgata vestover, mens østgående løp var via Akershusstranda.
Bygninger
I Rådhusgata ligger flere kjente bygninger; noen av dem blant byens eldste:
Christianias Gamle rådhus fra 1641, som nå huser en avdeling av Oslo Museum, ligger ved Rådhusgata ut mot Christiania Torv, men har adressen Nedre Slottsgate 1.
Andre bygninger langsmed Råshusgata:
Mersey vannkraftverk
Mersey vannkraftverk er et vannkraftverk i Mersey i Nova Scotia, Canada. Det har en installert produksjonskapasitet på 43 MW, fordelt på en turbin. Operatør er energiselskapet Nova Scotia Power.
Antonio Prats
Antonio Prats Cervera (født 9. september 1971) er en spansk tidligere fotballspiller. Han spilte store deler av kerrieren sin i Real Betis, hvor han spilte til sammen 338 La Liga-kamper igjennom 12 sesonger. Han vant også Copa del Rey med klubben. Han har i tillegg spilt for Primera Division-klubbene RCD Mallorca og Celta Vigo.